Henrik Fagerli Rukke

Henrik Fagerli Rukke (født 20. oktober 1996) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Hol Idrettslag. Rukke var en av fire norske skøyteløpere som ble tatt ut til Vinter-OL for ungdom 2012 i Innsbruck.

Karriere 
Sesongen 2011/12
Rukke var en av fire norske skøyteløpere som ble tatt ut til det aller første Vinter-OL for ungdom 2012 i Innsbruck i Østerrike.

Sesongen 2013/14 og 2014/15
Han deltok under junior-VM på skøyter i både Bjugn 2014 og Warszawa 2015.

I sesongen 2014/15 tok han sin første norske sammenlagttittel i sprint junior under mesterskapet i Drammen.

Sesongen 2015/16
Denne sesongen debuterte han i verdenscupen på skøyter under sesongens fjerde stevne i Thialf, Heerenveen hvor han deltok på distansene 500 meter,  meter, og i lagsprint hvor han gikk sammen med sin eldre bror, Christoffer, og Espen Aarnes Hvammen på samme lag. I sprint-NM for junior så forsvarte han sin mestertittel på hjemmebanen i Hol fra sesongen før.

Sesongen 2016/17
Fagerli Rukke tok denne sesongen sine første individuelle verdenscuppoeng på siste dags 500 meter i b-gruppa hvor han ble nr. 7 i stevnet i Berlin den 29. januar 2017.

Sesongen 2017/18
Han var sammen med Håvard Holmefjord Lorentzen og Bjørn Magnussen med å vinne sammenlagtkonkurransen i lagsprint i verdenscupen foran Russland og Canada.

Sesongen 2018/19
Fagerli Rukke var del av landslaget i lagsprint som ble nummer 2 sammenlagt i verdenscupen 2018/19, sammen med Håvard Holmefjord Lorentzen, Bjørn Magnussen og Johann Jørgen Sæves. Han vant bronsemedalje sammenlagt under sprint-EM 2019, etter å ha blitt nr. 2 på den første 500-meteren og holdt stillingen i sammendraget deretter.

Familie 
Henrik har også en eldre bror, Christoffer Fagerli Rukke som går på skøyter, og hans far er lokalpolitikeren Petter Rukke som også er varamedlem i Norges Skøyteforbund.

Personlige rekorder i hurtigløp på skøyter 
Oppdatert 10. jan 2019.

Meritter

Internasjonale mesterskap 
Olympiske leker (Vinter) deltatt i ett OL ved to konkurranser.
 Pyeongchang 2018 på 500m og 1 000m.
 beste resultat 28.-plass på 500m i Pyeongchang 2018.

Sprint-VM på skøyter (deltatt 1 gang)
 Changchun 2018.
 beste resultat 14.-plass sammenlagt i Changchun 2018.

EM på skøyter deltatt i 2 EM ved 4 konkurranser.
 Kolomna 2018 på 500m og 1 000m og lagsprint, og Collalbo/Klobenstein 2019 på sprint.
 Beste resultat individuelt på enkeltdistanse 10.-plass på 500m, i lag på lagsprint 4.-plass begge i Kolomna 2018, i en sammenlagt konkurranse 3.-plass i sprint i Collalbo/Klobenstein 2019.

Junior-VM på skøyter deltatt i 3 VM ved 9 konkurranser.
 Bjugn 2014 på 2×500m, 1 000m og 1 500m, og Warszawa 2015 på 500m, 1 000m, 1 500m og fellesstart, og Changchun 2016 på 500m, 1 000m.
 Beste resultat 7.-plass 500m i Changchun 2016.

Vinter-OL for ungdom deltatt i ett ungdoms-OL ved tre konkurranser.
 Innsbruck 2012 på 500m, 1 500m og fellesstart.
 Beste resultat 9.-plass på 500m i Innsbruck 2012.

Sammenlagt i Verdenscupen 
Oppdatert etter sesongen 2020/21.

Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.

Referanser

Eksterne lenker 
 
  Henrik Fagerli Rukke på Jakub Majerski's Speedskating database (Adelskalender distanser og sammenlagt)
  Henrik Fagerli Rukke på SpeedskatingResults.com (personlige rekorder og resultater)
Bilder
  Bilder av Henrik Fagerli Rukke på SpeedSkatingPhotos.info/DesgPhoto.com 

Norske skøyteløpere
Deltakere for Norge under Vinter-OL 2018
Skøyteløpere under Vinter-OL 2018
Deltakere under Vinter-OL for ungdom 2012
Skøyteløpere for Hol Idrettslag
Artikler i skøytesportprosjektet